Diari Oficial de la Generalitat Valenciana


Sumari del DOGV 4500, del 15-05-2003 (2003/5146)

Juí verbal de desnonament número 260/2002. Cèdula de notificació.
-----------------------------------------------------------------

### Dades del document

Número de DOGV
:   4500

Data del DOGV
:   15-05-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/5146


Organisme emissor
:   Jutjat de Primera Instància Número 3 Vinaròs

Tipus de document
:   Anunci

Juí verbal de desnonament número 260/2002. Cèdula de notificació. [2003/S5146]
  
María José Calvo Covelli jutgessa del Jutjat de Primera Instància i Instrucció número 3 de Vinaròs i el seu partit, mitjançant este edicte fa saber:
  
Que en este jutjat a l meu càrrec se seguix procediment de juí verbal 000260/2002 en el qual s'ha dictat la resolució que té el següent tenor literal:
  
Sentència número 144/2002
  
Vinaròs, 10 de desembre de 2002
  
Inmaculada Gil Gómez, jutgessa de Primera Instància número 3 d'esta ciutat i el seu partit ha vist les presents actuacions de juí verbal en reclamació de rendes i resolució de contracte d'arrendament d'habitatge per falta de pagament de rendes seguits amb el número 260/2002 a instància de la procuradora Mª Dolores Piñana Febrer, contra Matthias Rainer Fröschen, en rebel·lia.
  
Antecedents de fet
  
Primer. Que per la part actora es va formular demanda, que per torn de repartiment li va correspondre a este jutjat, on va demanar que, previs els tràmits pertinents, es dictara sentència per la qual es condemnara al demandat al pagament de les quantitats endeutades i es decretara el desnonament de la part demandada de l'habitatge situada al carrer Altall, núm. 10 1º-1ª d'Alcossebre, propietat de la demandant, i es condemna a esta part demandada a què dins del termini legal el deixe buit, lliure i a disposició de l'actora, amb l'advertència de llançament i imposició de costes.
  
Segon. Admesa a tràmit la demanda, es va comunicar a la part demandada i es va citar a les parts per a la celebració de la vista, la qual va tindre lloc el dia 9 de desembre de 2002, i va comparéixer la part actora i va al·legar tot allò que li convenia segons dret. No va comparéixer el demandat, malgrat estar citat en legal forma, i fou declarat en rebel·lia. Practicada la prova proposada i admesa, amb el resultat que està en les actuacions, quedaren les actuacions concloses per a sentència.
  
Tercer. Que en la tramitació del present procediment s'han complit els requisits legals.
  
Fonaments de dret
  
Primer. Es planteja en este pleit una acció de desnonament per falta de pagament de la renda i reclamació de les quantitats endeutades, corresponents als mesos de gener a desembre de 2002 a raó de 288,51 euros al mes, la qual fa un total de 3.462,12 euros, més quantitats assimilades.
  
Segon. L'article 27.2 a) de la Llei d'Arrendaments Urbans vigent considera causa de resolució del contracte a l'impagament de la renda o quantitats assimilades.
  
Del conjunt de la prova practicada, valorada conjunta i racionalment, ha quedat acreditat que, amb data de 13 de gener de 2002, es va subscriure entre la part actora i demandada un contracte d'arrendament d'habitatge relatiu, a la finca situada en el carrer Altall, núm. 10, 1º-1ª, i s'estipula una renda mensual de 288,51 euros, més 12,02 euros per despeses de comunitat sense que haja justificat el pagament de les quantitats reclamades, que ascendixen a un total de 3.462,12 euros per rendes degudes i no satisfetes, 144,24 per despeses de comunitat, i 259,29 euros, per quantitats assimilades, i no s'inclouen en este concepte les quantitats per despeses de llum de factures aportades i que no es correspon amb l'habitatge arrendat, sinó amb habitatges del carrer Altall, núm. 22, 1º-1ª i carrer Altall, núm. 12, 1º-1ª.
  
La part actora ha limitat la reclamació de quantitat a 3.000 euros, d'acord amb el límit establit en l'article 438.3.3º per al juí verbal, sense perjuí del dret a reclamar la diferència de quantitats degudes i no satisfetes en el juí corresponent.
  
En conseqüència i per tot el que s'ha exposat en este fonament, s'acullen els fonaments jurídics al·legats per la demandant, i per tant, és procedent estimar la demanda, amb el límit pel que fa a la reclamació de quantitat assenyalada, i havent-se enervat l'acció, es procedix a declarar que pertoca el desnonament i l'advertència al demandat del llançament, si no desallotja la finca dins del termini d'un mes previst en l'article 704.1 de la Llei Processal.
  
Tercer. Que de conformitat amb el que establix l'article 394.1 de la LEC, es procedix imposar les costes del present juí al demandat.
  
Vistos els esmentats articles i altres de legal i pertinent aplicació
  
Decisió
  
Que estimant la demanda interposada per Mª Dolores Piñana Febrer, he de declarar i declare resolt el contracte d'arrendament de l'habitatge situat al carrer Altall, núm. 10, 1º-1ª d'Alcossebre, concertat entre l'actora i el demandat, en conseqüència, declare que és procedent el desnonament sol·licitat, i condemne Matthias Rainer Froschen que, dins del termini de 30 dies, el deixe vacu, lliure i a disposició de l'actora, amb l'advertència de llançament si no ho verifica. Igualment he de condemnar i condemne al demandat que pague a la part actora 3.000 euros per les rendes degudes, més interessos legals i se'ls imposen també les costes d'este juí.
  
La present resolució s'ha de notificar a les parts, i se'ls fa saber que contra esta es pot interposar recurs d'apel·lació que es prepararà davant d'este jutjat i per a l'Audiència Provincial de Castelló, dins del termini de cinc dies des del dia següent de la notificació. No s'admetrà apel·lació al demandat si no acredita per escrit en preparar-la tindre satisfetes les rendes vençudes i les que d'acord amb el contracte ha de pagar per avançat.
  
Esta és la meua sentència, que pronuncie, mane i firme.
  
I perquè el que s'ha acordat es complisca com cal i el present edicte valga de notificació al demandat rebel Matthias Rainer Froschen, expedisc el present edicte.